钦定古今图书集成/明伦汇编/氏族典/第371卷 > 《郑樵通志》 > 以谥为氏
## 钦定古今图书集成/明伦汇编/氏族典/第371卷 > 《郑樵通志》 > 以谥为氏

严氏，芈姓，即楚庄王之后，以谥为氏，因避后汉明帝
讳，遂改为严氏。魏晋之际，有复本氏者，故有庄严二
氏行于世。前汉有会稽严助，后汉光武友严光，始居
南阳或新野，后居新安江侧，有钓台祠貌存。又蜀郡
严遵，字君平，善《易》，注《老子》。又河南尹严延年母有五
子，位各二千石，号为万石严妪。《华阳国志》：严迈为扬
“州刺史，每值迁官，吏民塞路攀辕。”